Els convenis col·lectius publicats al DOGC poden cercar-se a la base de dades del Portal del DOGC, bé per sectors o pel nom de l'empresa.
Podeu fer la cerca avançada amb aquest criteris:
Camp títol: posar el nom de l'empresa o del sector (per exemple "oficines" i "despatxos")
Si la cerca us dóna molts resultats podeu escriure al Camp Descriptors temàtics: "conveni col·lectiu"
Si no sabeu com es diu el conveni podeu fer la cerca avançada amb aquests criteris:
Camp Descriptors temàtics: escriure "conveni col·lectiu", juntament amb una segona matèria sobre el tema que us interessa (per exemple, per cercar el conveni d'esteticiens, el que més se li assembla és el descriptor "perruqueria i bellesa").
Si necessiteu suport en la cerca, podeu contactar-nos a través d'aquest formulari.
A més a més, podeu consultar el cercador del Consell de Relacions Laborals de Catalunya del Departament d'Empresa i Ocupació que recull els convenis col·lectius publicats en el DOGC, el BOP o el BOE.
Sí, se'n pot consultar el text complet clicant aquí.
L'Estatut de 1932 es va publicar al DOGC núm. 19 [PDF - 8,8 MB], de 15 d'octubre de 1932.
L'Estatut de 1979 es va publicar al DOGC núm. 38, de 31 de desembre de 1979.
L'Estatut de 2006 es va publicar al DOGC núm. 4680, de 20 de juliol de 2006.
El Diari Oficial de la Generalitat de Catalunya es publica des del 3 de maig de 1931, encara que aleshores ho feia amb el nom de Butlletí de la Generalitat de Catalunya.
A partir del 26 d'agost de 1936, adoptà la denominació actual de Diari Oficial de la Generalitat de Catalunya.
Es publiquen en el DOGC els acords, les resolucions, els edictes, les notificacions, els anuncis i els altres actes del Parlament, del Govern, de l'Administració de la Generalitat, de l'Administració de justícia i d'altres administracions, ens i organismes públics, i també anuncis de particulars, en els supòsits en què ho determini l'ordenament jurídic.
En aquest darrer cas, en són un exemple els anuncis de dissolució de cooperatives, segons disposa l'article 102.3 de la Llei 12/2015, del 9 de juliol, de cooperatives.
L'entitat gestora del DOGC pot requerir a qui ordena la inserció d'un document que justifiqui la procedència de publicar-lo.
Cal seguir els procediments especificats a la pàgina Servei de publicació al DOGC i les recomanacions del document Normes i recomanacions per a la presentació dels textos.
La taxa per a la publicació d'anuncis al DOGC, no sotmesos a exempció per la normativa vigent, té els imports fixos següents:
(Atès que l'import de la taxa és el mateix per a tots els anuncis, cal que consti obligatòriament en el resguard de pagament o en la transferència bancària el número d'anunci que figura en l'avís o carta de publicació.)
La taxa per a la publicació d'anuncis al DOGC, no sotmesos a exempció per la normativa vigent, és una quantitat fixa de 218,40 € per anunci.
En el cas d'anuncis amb termini de publicació urgent, l'import de la taxa és de 327,60 €.
Aquests imports inclouen la publicació en les dues edicions (catalana i castellana).
Per poder fer efectiu el pagament de la taxa amb domiciliació bancària cal que el subjecte passiu compleixi els requisits establerts (vegeu el document Taxa, exempcions i terminis de publicació ) i s'adhereixi a les condicions de publicació amb domiciliació bancària mitjançant aquest formulari de sol·licitud.
Són els indicats al document Taxa, exempcions i terminis de publicació.
Per a la consulta del DOGC del dia o de números anteriors, utilitzeu la consulta per calendari o número, des de la pàgina inicial d'aquest web.
Per a cerques més específiques, la Base de dades del DOGC, actualitzada diàriament, permet fer cerques per dotze camps d'informació: paraules del títol, paraules del text, número de DOGC, dates de publicació i dels documents, organisme emissor, rang del document, descriptors temàtics, descriptors geogràfics, etc. Es poden obtenir els textos en format HTML o PDF (imatge en format de l'edició impresa del DOGC), saber si un document és vigent o hi ha disposicions que el despleguen o modifiquen.
Per a una adequada navegació i consulta del portal, recomanem fer servir els navegadors següents: Mozilla Firefox i Google Chrome.
Mitjançant la consulta a la Base de dades del DOGC s'accedeix als textos publicats des del núm. 1 (segona època), de 5 de desembre de 1977, fins a l'últim DOGC publicat.
També, si sou un organisme que ha enviat un document per publicar a través de la plataforma EACAT, es pot consultar a través d'aquesta plataforma, accedint a la pantalla de 'Consulta d'estat': "Tràmits > Secretaria > Servei de publicació al DOGC > Consulta d'estat".
A banda de la consulta de les normes, els seus textos consolidats i anotats i notícies d'actualitat jurídica, el Portal del DOGC ofereix els serveis d'informació següents:
Disposeu d'una carpeta d'usuari ("La meva carpeta") on podeu veure tots els serveis que teniu subscrits.
Podeu accedir-hi pitjant la icona del clip, situada a la part superior de la pàgina d'inici del Portal del DOGC.
També podeu gestionar les vostres dades d'usuari des de la icona amb el vostre nom.
Us aconsellem que consulteu aquest Manual amb imatges pas a pas sobre "La meva carpeta" i el perfil d'usuari.
La finalitat del fitxer Directori de trameses de l'EADOP és el tractament de les dades per a la gestió de la tramesa d'informació dels serveis del Portal del DOGC i del Portal Jurídic de Catalunya.
Si les vostres dades formen part d'aquest fitxer, podeu exercir el dret d'accés, rectificació, cancel·lació i oposició, mitjançant escrit adreçat a l'Àrea de Contractació i Patrimoni de l'Entitat Autònoma del Diari Oficial i de Publicacions per correu postal (av. de Josep Tarradellas, 20 - 08029 Barcelona), o per correu electrònic ( [EMAIL] ).
Per donar-vos de baixa del Portal, feu clic aquí
Actualment, per utilitzar aquests serveis d'informació jurídica, només cal que us registreu, ja que l'accés a la vostra carpeta es fa mitjançant usuari i contrasenya i en alguns serveis (subscripció a un document o una cerca) ens caldrà la vostra adreça de correu electrònic per enviar-vos la informació sol·licitada.
Aquests serveis són gestionats conjuntament amb els del Portal Jurídic de Catalunya i, una vegada registrat, tindrà accès als serveis dels dos portals.
Per consultar les normes en les seves versions publicades i consolidades, accedint al Portal Jurídic de Catalunya, no cal ser usuari/ària registrat/da al Portal.
Ara bé, per gaudir dels serveis d'informació jurídica si que ens cal que tingueu sigueu un/a usuari/ària amb contrasenya i conèixer la vostra adreça electrònica on voleu rebre els missatges d'avís.
Només cal que entreu a l'opció Registreu-vos a la part superior de la pàgina principal del Portal del DOGC.
També us podeu registrar mentre esteu consultant el Portal del DOGC i decidiu utilitzar algun dels serveis d'informació jurídica que s'hi ofereixen.
En el moment que vulgueu seleccionar una norma o bé, guardar una cerca, si no esteu registrats/des, el sistema us oferirà la possibilitat de fer-ho.
Tant si accediu a la fitxa d'un document a través del sumari de la pàgina principal, com si accediu com a resultat d'una cerca, heu de copiar l'adreça que apareix a la barra d'adreces del vostre navegador.
L'enllaç serà sempre estable i permanent.
L'enllaç a un pdf d'un diari sencer sempre té el mateix format, només canvia el número del DOGC. http://dogc.gencat.cat/ca/pdogc_canals_interns/pdogc_sumari_del_dogc/?numDOGC= 6150 &anexos=1#
El Portal Jurídic de Catalunya http://portaljuridic.gencat.cat ofereix la consulta de les normes vigents a Catalunya.
S'hi pot consultar la versió oficial publicada al diari oficial i la seva versió consolidada.
El text consolidat d'una disposició és aquell que inclou totes les modificacions que ha sofert una norma fins a una data determinada.
Per fer alertes ja preconfigurades, seguiu els passos 1 al 3 i a continuació, seleccioneu l'alerta que us interessi.
Per configurar una alerta personalitzada, seguiu les instruccions: